फ़िलहाल ये सारे तथ्य इस बात का संकेत हैं कि सिन्हा को शांत करना मुश्किल है, कम से कम कुछ आरोप लगा कर आप कुछ हासिल नहीं कर सकते. बिहार जैसे जातिवादी राज्य में कायस्थ समुदय से आकर राजनीति कर लेना और वो भी अपनी शर्तों पर एक बहुत बड़ी उपलब्धि है. हालांकि उनके आलोचक कहते हैं कि सिन्हा अगर क़ाबिल थे और हैं तब भाजपा ने उनका पूरा सम्मान किया. बिहार की राजनीति में विपक्ष का नेता, पार्टी अध्यक्ष, केंद्र में वित्त मंत्री, विदेश मंत्री उन्हें बनाया. ये सब उनकी क़ाबिलियत की ही क़द्र की गई. लेकिन सिन्हा ने ख़ुद अपने बेटे जयंत को पार्टी उम्मीदवार बनाया और जिन्हें मोदी ने केन्द्र में मंत्री बनाया लेकिन पूरी सरकार तो उनके इशारे पर नहीं चल सकती. आख़िर उन्हें भी इस समय से समझौता करना होगा कि ये नई भाजपा हैं जहां उनके विचार और सुझाव की ज़रूरत नहीं.